CELEX: 62007FN0042
Language: mt
Date: 2007-05-10 00:00:00
Title: Kawża F-42/07: Rikors ippreżentat fl- 10 ta' Mejju 2007 — Prieto vs Il-Parlament

23.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 140/47
            
         Rikors ippreżentat fl-10 ta' Mejju 2007 — Prieto vs Il-Parlament
   (Kawża F-42/07)
   (2007/C 140/75)
   Lingwa tal-kawża: Il-Franċiż
   Partijiet
   
      Rikorrent: Antonio Prieto (Bousval, Il-Belġju) (rappreżentant: E. Boigelot, avocat)
   
      Konvenut: Il-Parlament Ewropew
   Talbiet tar-rikorrent
   
               —
            
            
               Tannulla d-deċiżjoni tal-Parlament Ewropew tad-9 ta' Ġunju 2006 li taħtar lir-rikorrenti uffiċjal taħt prova kklassifikat fil-grad AST 2, skala 3;
            
         
               —
            
            
               tikkundanna lill-konvenut ibati l-ispejjeż.
            
         Motivi u argumenti prinċipali
   Ir-rikorrenti, li għadda mill-kompetizzjoni interna C/348 għall-kategorija C5-4, kien aġent temporanju tal-Kummissjoni fil-grad AST 3 (li qabel kien il-grad C4) meta nħatar uffiċjal taħt prova u ġie kklassifikat fil-grad AST2.
   In sostenn tar-rikors tiegħu, ir-rikorrent isostni qabel xejn li d-deċiżjoni li jinħatar uffiċjal fi grad inferjuri għal dak li kien fih meta kien aġent temporanju jmur kontra l-Artikolu 5(4) ta' l-Anness XIII tar-Regolamenti tal-Persunal ta' l-Uffiċċjali tal-Komunitajiet Ewropej (iktar 'il quddiem ir-“Regolamenti tal-Persunal”).
   Barra minn hekk, ir-rikorrent jinvoka l-ksur tal-prinċipju tat-trattament ugwali u ta' non-diskriminazzjoni, peress li huma biss dawk li għaddew mill-kompetizzjoni in kwistjoni li qabel, bħala uffiċjali temporanji, kienu fil-kategorija D li setgħu jżommu l-grad iktar vantaġġjuż li kellhom qabel, meta nħatru bħala uffiċjali.
   Fl-aħħar nett, ir-rikorrent isostni li d-deċiżjoni kkontestata tikser ukoll il-prinċipji taċ-ċertezza legali, tal-protezzjoni ta' l-aspettattivi leġittimi u ta' amministrazzjoni u ġestjoni tajba.